Reacția lui Trump când a fost întrebat dacă va accepta rezultatul alegerilor, ținând cont că este condus de Biden în sondaje.
Donald Trump a evitat să spună, în timpul unui interviu, dacă va accepta rezultatul alegerilor prezidențiale din 2020. Joe Biden conduce în sondaje, având 8% mai mult decât președintele SUA. "În primul rând, nu pierd pentru că sondajele sunt false. Au fost false în 2016, iar acum sunt și mai false“, a spus Trump. Președintele american nu a ratat ocazia de a spune din nou că votul prin corespondență va "falsifica alegerile“.
Rămâne "de văzut“ dacă Donald Trump va accepta rezultatul alegerilor prezidențiale din 2020. În timpul unui interviu, el a ocolit să spună dacă va accepta sau nu, rezumându-se la: "Trebuie să văd“.În plus, când Chris Wallace, prezentatorul emisiunii "Fox News Sunday“, a prezentat sondajele care arată că Joe Biden, contracandidatul democrat al președintelui american, conduce cu 8% în intenția de vot, Trump a spus că "sondajele sunt false“, scrie CNBC. "În primul rând, nu pierd pentru că sondajele sunt false. Au fost false în 2016, iar acum sunt și mai false“, a spus el. Când Wallace l-a întrebat pe Trump dacă este un pierzător "plin de
grație“, președintele a spus că "depinde“ și a repetat a repetat acuzațiile pe
care le-a făcut și anterior referitoare la faptul că votul prin corespondență
ar putea provoca o fraudare masivă a alegerilor: "Cred că votul prin
corespondență o să falsifice alegerile. Chiar cred“.Presat de Wallace să răspundă dacă va accepta rezultatul alegerilor din acest an, Trump a refuzat să ofere un răspuns direct: "Trebuie să văd. Uite, trebuie să vedem, să văd“. Apoi a adăugat: "Nu, nu o să spun pur și simplu da, dar nu o să spun nici nu“.